499.49 REGOLAMENTI DWAR IRMONK (TARIFFA TA’ RATI) L-AVVIŻ LEGALI 208 tal-2007, kif emendat bl-Avviżi Legali 425 tal-2007, 143 tal-2008, 373 tal-2010 u 217 tal-2012. L-AVVIŻ LEGALI 208 tal-2007, kif emendat bl-Avviżi Legali 425 tal-2007, 143 tal-2008, 373 tal-2010 u 217 tal-2012. 1. Titolu. It-titolu ta’ dawn ir-regolamenti hu Regolamenti dwar Irmonk (Tariffa ta’ Rati). 2. Id-drittijiet għal għajnuna mogħtija minn bastimenti ta’ l-irmonk lil bastimenti li jidħlu, joħorġu jew jiċċaqalqu fil-portijiet, li jinkludu l-Portil-Kbir, il-Port ta’ Marsamxett jew il-Port ta’ Marsaxlokk, għandhom ikunu r-rati speċifikati fl-Iskeda. 3. Kif jinħadem il-ħin. (1) Il-ħin li għalih japplikaw ir-rati skond l-Iskeda għandu jibda jgħodd jew mil-ħin li l-bastiment ta’ l-irmonk iku n ordnat biex jibda x-xogħol jew mil-ħin meta dan jitlaq mil l-irmiġġ, skond liema jkun l-ewwel, u l-ħin li jispiċċa fih ikun dak meta l-bastiment ta’ l-irmonkja sal lura fuq l-irmiġġ. (2) Bla ħsara għad-disposizzjonijiet tas-sub regolament (1), il-ħin li jieħu l-bastiment ta’ l-irmonk mill-irmiġġ sakemm jasal għall-bastiment sabiex jibda s-servizz u l-ħin li jieħu l-bastiment ta’ l-irmonk wara li jtemmis-servizz lura lejn l-irmiġġ għandu jiġi kalkolat fuq il-bażi ta’ rata fissa, irrispettivament minn kemm fil-fatt jieħu żmien, jekk is-servizz jingħata- (a) fil-Portil-Kbir, bħala 20 minuta; (b) fil-Port ta’ Marsamxett, bħala 30 minuta; (ċ) fil-Port ta’ Marsaxlokk, bħala 20 minuta; (d) fil-Portil-Kbir jew fil-Port ta’ Marsaxlokk, jekk il-bastiment jew bastimenti ta’ l-irmonk ikunu bażati fil-port l-ieħor, fi żmien 60 minuta; (e) portijiet oħra, il-ħin li bastiment jieħu bejn irmiġġuirmiġġ. 4. Ordni għal bastimenti ta’ l-irmonk. L-ordni għal bastimenti ta’ irmonk għandha ssir hekk kif ġej: (a) għal attività li tista’ ssir minn bastimenti ta’ l-irmonk li jkunu l-ħin kollu ekwipaġġati fil-Portil-Kbiru f’Marsax lokk, l-ordni għandha ssir mill-inqas tliet siegħat qabel il-bidu ta’ l-operazzjonijiet: Iżda meta jkunu meħtieġa aktar bastimenti ta’ l-irmonk minn dawk il-bastimenti ta’ l-irmonk li jkunu diġà kontinwament ekwipaġġati ġewwa dakil-Port, l-ordni għal aktar bastimenti ta’ l-irmonk meħtieġa għandha ssir mill-inqas erba’ sigħat qabel il-bidu ta’ l-operazzjoni; (b) jekk l-ordinijiet għal bastimenti ta’ l-irmonk ma jsirux kif provdut fil-paragrafu (a), l-assistenza tal-bastimenti ta’ l-irmonk għandha tingħata bla ħsara għad-disposizzjonijiet l-oħra ta’ dawn ir-regolamenti, u skond in-nota (1) u nota (7) ta’ l-Iskeda. 5. L-Awtorità għat-Trasport f’Malta tis ta’ teżenta mill-irmonk kull bastiment f’kull każ partikolari. 6. (1) Ma għandu jitħalla s ebda dritt fil-każ ta’ dawk il-bastimenti ta’ l-irmonk li jkunu l-ħin kollu ekwipaġġati f’dak il-Port jekk ordni għas-servizz ta’ bastiment ta’ l-irmonk titħassar u jingħata avviż ta’ dak it-tħassir mill-inqas siegħa qabel il-ħin meta kellu jibda jingħata dak is-servizz: Iżda fil-każ li jkunu ser jintużaw aktar bastimenti ta’ l-irmonk minn dawk il-bastimenti ta’ l-irmonk li jkunu kontinwament ekwipaġġati ġewwa dakil-Port, l-avviż ta’ dak it-tħassir għandu jingħata mill-anqas erba’ sigħat qabel. (2) Jekk l-avviż għat-tħassir ma jingħatax kif provdut fis-sub regolament (1), għandha titħallas ir-rata minima ta’ siegħa kif speċifikata fil-Kolonna 2 jew Kolonna 3 ta’ l-Iskeda, skond il-ħin u l-jum meta kellu jibda s-servizz.